Title: ประกาศกรมสอบสวนคดีพิเศษ เรื่อง มติคณะกรรมการคดีพิเศษ ในการประชุมครั้งที่ 9/2548 เมื่อวันที่ 12 ตุลาคม 2548

ประกาศกรมสอบสวนคดีพิเศษ

ประกาศกรมสอบสวนคดีพิเศษ
เรื่อง มติคณะกรรมการคดีพิเศษ
ในการประชุมครั้งที่ ๙/๒๕๔๘
เมื่อวันที่ ๑๒ ตุลาคม ๒๕๔๘[๑]

ตามมาตรา
๑๐ วรรคสอง ของพระราชบัญญัติการสอบสวนคดีพิเศษ พ.ศ. ๒๕๔๗ ได้กำหนดไว้ว่าให้ประกาศมติ
กคพ. เกี่ยวกับคดีความผิดทางอาญาอื่นตามมาตรา ๒๑ วรรคหนึ่ง (๒) ในราชกิจจานุเบกษา

เนื่องด้วยในการประชุมคณะกรรมการคดีพิเศษ
ครั้งที่ ๙/๒๕๔๘ เมื่อวันที่ ๑๒ ตุลาคม ๒๕๔๘ กคพ. ได้มีมติด้วยคะแนนเสียงไม่น้อยกว่าสองในสามของกรรมการทั้งหมดเท่าที่มีอยู่เห็นชอบให้คดีความผิดทางอาญาอื่นฯ
ดังกล่าวท้ายนี้จำนวน ๗ เรื่อง เป็นคดีพิเศษที่ต้องดำเนินการสืบสวนและสอบสวนตามพระราชบัญญัติการสอบสวนคดีพิเศษ
พ.ศ. ๒๕๔๗ มาตรา ๒๑ วรรคหนึ่ง (๒)
ซึ่งจะต้องดำเนินการนำมตินี้ประกาศในราชกิจจานุเบกษา  ทั้งนี้ เพื่อให้เป็นไปตามนัยมาตราดังกล่าวข้างต้นต่อไป
ได้แก่
๑.
 กรณีการหายตัวไปของ นายประสพผล  ทองพ่วง ในพื้นที่จังหวัดตาก
๒.
 กรณีการดำเนินการทางอาญากับผู้กระทำความผิดเกี่ยวกับการลักลอบตัดไม้ในพื้นที่ป่าสาละวิน
๓.
 กรณีการกระทำความผิดตามกฎหมายว่าด้วยความผิดเกี่ยวกับการเสนอราคาต่อหน่วยงานของรัฐ
ในการประกวดราคาจัดซื้อเครื่องจักรกลจำนวน ๑๒ รายการ ขององค์การบริหารส่วนจังหวัดชัยภูมิ
๔.
 กรณีการเข้าแทรกแซงและแก้ไขข้อมูลในเว็บไซต์ของหน่วยงานในสังกัดกระทรวงยุติธรรม
๕.
 กรณี นายคณิศร  กระลำพัก กับพวก กระทำการทุจริตเกี่ยวกับบัตรเครดิตวีซ่า
บริษัท บัตรกรุงไทย (มหาชน) จำกัด หมายเลข ๔๕๖๗ - ๒๔๐๑ - ๙๔๔๘ - ๑๐๓๑ อันมีลักษณะเป็นเครือข่ายขององค์กรอาชญากรรม
๖.
 กรณี บริษัท พอลเมล อิมปอร์ต เอ็กซ์ปอร์ต
จำกัด กระทำทุจริตโดยขอรับเงินชดเชยค่าภาษีอากร
๗.
 กรณี นายล้วนชาย  ว่องวานิช กับพวกรวม ๑๒ คน กระทำความผิดฐานร่วมกันฉ้อโกงประชาชน
และร่วมกันกู้ยืมเงินที่เป็นการฉ้อโกงประชาชน

ประกาศ ณ วันที่ ๒๐
ตุลาคม พ.ศ. ๒๕๔๘
พลตำรวจเอก สมบัติ  อมรวิวัฒน์
อธิบดีกรมสอบสวนคดีพิเศษ

พรรณิศา/ผู้จัดทำ
๘ พฤศจิกายน ๒๕๕๓

[๑] ราชกิจจานุเบกษา เล่ม ๑๒๒/ตอนพิเศษ ๑๒๕ ง/หน้า ๒/๓ พฤศจิกายน ๒๕๔๘